مترو د كازا ولا د الدار البيضا هو واحد المشروع ديال مركوب تحت الأرض كان ف السبعينات ف الدار البيضا ف المغرب.[1] تدار البلان ديالو باش ينقص الزحام ف لمركوب ديال كازا اللي كبرات بزاف.[2] حبس هاد المشروع واخا تناقش بزاف د لمرات، بحال ف 2013 مللي علنات المدينة بللي بغات تبني واحد الخط ديال 15 كم وايني فوق الأرض هاد الخط غايكون مابين سيدي مومن و الكورنيش حدا الجامع د لحسن التاني.[3][4] ف 30 يونيو 2014، حبس المجلس ديال المدينة هاد مشروع ديال المترو حيت غالي بزاف؛ داكشي علاش خدمات المدينة علا الترام.[5]